52. schôdza NR SR - 10.deň - A. dopoludnia
Dátum: 2026-06-09
Poslanec: Dvořák, Oskar (PS)
Druh vystúpenia: Vystúpenie v rozprave

10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 10:00 Ja už som nechcel vystupovať, ale chcem, teda prišlo mi, pán minister ma tu obvinil z populizmu. Tak chcem sa k tomu trošku vyjadriť a naozaj ja sa ho spýtam, budem rád. Oceňujem na druhej strane, aby som začal pochvalou. Oceňujem, že ste sa prihlásili normálne do rozpravy a mohli sme s vami diskutovať, že to nebolo štandardné záverečné slovo. Ale teraz úplne vážne, že tá moja skúsenosť s vami je, že aj na tej pracovnej úrovni nemám možnosť sa stretnúť s vami. A keď som, keď si, tak ja vám pripomeniem dva prípady. Sľúbili ste mi stretnutie ohľadom vajnorskej nemocnice, ako bude vyzerať. Dokonca ste mi hovorili, že zvoláte stretnutie u vás na ministerstve s opozičnými poslancami. To ešte predtým, ako ste rozhodli Vajnory, alebo keď sa to hovorilo, doteraz to stretnutie neprišlo. Ja, keď som s vami chcel riešiť, keď sa tu napríklad riešil doprovod detí v nemocnici, tak sme za vami prišli s kolegyňou Veslárovou. A sme sa k vám dobíjali niekoľkokrát a sme s vami riešili doprovod ZŤP. Nekonečne. Ja som sa, fakt sme sa dobíjali aj s kolegyňou Veslárovou, aj cez vášho poradcu pána Galgóciho. Dodnes, odbrali ste nás, že teda musí sa skúmať takto, je to rok. A my dospievame k tomu, že tá diskusia s vami a z vašej strany, asi nemali ste nejaký záujem. Hovoríte tu o tom, že som sa mohol vyjadriť k liekovej legislatíve. Ja som na tie stretnutia naozaj nebol pozvaný. Ja som na ne nemal pozvánku. Ja som a jediný priestor, kde môžem diskutovať s vami na odbornej úrovni, je ten výbor. A keď na ten výbor neprídete, no... A moja skúsenosť, keď sa vám ozvem na telefón, je so zdravotne ťažko postihnutými, ktorým sme chceli zabezpečiť doprovody rodičov v nemocniciach, alebo nemocnice, keď sme chceli riešiť, ako bude vyzerať nemocnica, aby sme urobili pracovnú skupinu, pretože asi aj vy sám uznáte, že tá nemocnica bratislavská, to je vec, ktorá presahuje viaceré vlády. Ja som chcel o tom s vami diskutovať. Nedostal som odpoveď. A tam bola osobná komunikácia. Keď som skúšal, teda čakal, či ma pozvete na nejaké stretnutia, pozvánku liekovú som nedostal. Jediný môj priestor, kde s vami môžem diskutovať, je výbor. Keď na ten výbor neprídete, je tam štátny tajomník, tak nepočujete tú moju kritiku, ale na tom výbore si myslím, že ten výbor má celkom konštruktívnu atmosféru a tam sa diskutuje. Potom ste tu vlastne povedali, ja som to počúval, ja, keď som mimo sály, tak vás počúvam, čo tiež hovoríte, a ste povedali, že však toto je politické fórum. Parlament. A potom mi vyčítate, že ja na politickom fóre, ktoré vy označujete za politické fórum, hovorím politicky. Tak ja som naozaj zmätený z tej diskusie, že kľudne mi dajte guiding alebo návod na komunikáciu s vami a možno sa to zlepší, ale ja... Vadí vám, že na politickom fóre podľa vás rozprávam politicky, na tom odbornom fóre je s vami, žiaľ, tá diskusia ťažká. Ja, viete, toto sú veci, napríklad tieto drogy, ktoré tu riešime, aby sme voči nim efektívne zasahovali. To sú veci, ktoré riešime od pani Dolinkovej. Poplatky, to sú veci, ktoré riešime od pani Dolinkovej. Bratislavská nemocnica, to sú veci, ktoré riešime od pani Dolinkovej. Psychologický zákon, psychoterapia, ešte predtým, ako ten zákon prišiel vôbec k vám na stôl, sme pri pani Dolinkovej my aktívne riešili, s kolegom Mišom Sabom sme si obehávali všetkých stakeholderov, rozprávali sme sa so všetkými OZ-kami, s ktorými vy teraz spolupracujete, rozprávali sme sa s komorami. Skúšali, rozprávali sme sa s bývalými ľuďmi, ktorí to robili. Nakoniec teda, viete, záchrankový tender, ja to teraz nemyslím bulvárne, ale záchrankový tender sme sa tiež s vami chceli rozprávať, pretože sa to týka viacerých volebných období, že ako to bude zabezpečované. A teraz bez toho, aby som vám teda poukazoval a vešal na nos tie zlyhania, tak sme sa chceli rozprávať o tom, kto to má zabezpečovať, ako to má vyzerať. Mali sme tu niekoľko výborov, aj bez Ministerstva zdravotníctva, maximálne štátny tajomník. A preto, keď, viete, vám hovorím, že nedôverujem tým sľubom, kým ich až neuvidím na tom, akože tuto v Národnej rade. Pán poslanec, prepáčte, len, že dokončíte myšlienku, alebo prerušíme. Tu niekoľko výborov. Aj bez Ministerstva zdravotníctva maximálne štátny tajomník. A preto, keď viete, vám hovorím, že nedôverujem tým sľubom, kým ich až neuvidím na tom akože tuto v Národnej rade. Pán poslanec, prepáčte len, že dokončíte myšlienku alebo preruším myšlienku, minútu. Dobre. Nie minútu, pán poslanec. Prosím, dokončite myšlienku, vetu. Kľudne to prerušme a pokračujeme po prestávke, len dobre. Nie, nie, nie. Nie, nie, nie. Takto. Dokončím myšlienku. S tými kozmetičkami sme to videli, že ako sa to zásadne mení tu, keď je v Národnej rade. Vy, keď máte tú drogovú legislatívu v MPK, tak ešte vieme, že keď to príde aj do Národnej rady, tak sa to môže zásadne zmeniť. Preto ja neverím tým vašim sľubom. A to je z mojej strany všetko a tu máte odpoveď, prečo k tomu tak pristupujem. Ďakujem. Ďakujem pekne, prerušujem rokovanie.